เรื่องร้องเรียน: ถนนตรงที่ปักหมุดเป็นจุดเข้าออกของการก่อสร้างโครงการบ้านเดี่ยวของเครือเมเจอร์ดีวีลอปเมนท์ ... ช่วงนี้รถปูนและรถบรรทุกเข้าออกเยอะ มีฝุ่นเต็มซอยเล็กๆ นี้ และ เมื่อรถวิ่งออกมาก็มีฝุ่นติดล้อออกมาด้วย ทำให้บ้านอยู่อาศัยรอบข้างได้รับผลกระทบจากฝุ่น  ซอยเล็กๆ นี้เป็นทางสาธารณะที่บ้านในซอยใช้เข้าออก ตอนนี้เข้าใจว่ามีการก่อสร้างทำให้ไม่สะดวกในการเข้าออกซึ่งพอเข้าใจได้ แต่ฝุ่นจากล้อรถเป็นมลพิษ เกิดจากทางโครงการไม่ล้างล้อรถก่อนออกจาก site งาน
การดำเนินการของเจ้าหน้าที่: เจ้าหน้าที่ฝ่ายโยธาาได้ตรวจสอบการก่อสร้าง ค.ส.ล. 3 ชั้น เพื่อใช้เป็นอาคารอยู่อาศัย โดยมีบริษัท เมเจอร์ เป็นเจ้าของโครงการ จึงได้ประสานผู้ควบคุมงานให้ทำความสะอาดถนน และล้างล้อรถยนต์ที่ขนวัสดุเข้าพื้นที่ ทุกครั้ง
ความเห็นของผู้แจ้ง: ขอบคุณมากครับ ... ผมจะคอยดูให้ด้วยครับ ถ้าไม่ปรับปรุงเป็นการถาวร ผมขออนุญาตแจ้งไปอีกนะครับ
พื้นที่: แขวงจอมพล เขตจตุจักร กรุงเทพมหานคร